NEHÉZ DÖNTÉSEK – Háború és Tündérkert

Képzeld magad az ostromlott városban a Vavilov Intézet tudósai helyébe! Ha megeszik az intézetben őrzött magokat, talán életben maradnak, de elpusztul a pótolhatatlan értékű gyűjtemény. Ha nem esznek a magokból, éhen halnak.

1. Keress érveket mindkét döntés mellett!

2. Hallottál már hasonlóan nehéz döntésekről, amikor tudósok, kutatók az életüket áldozták fel? Szerinted te képes lennél ilyesmire?

3. Milyen cél vagy ok lenne elég fontos, hogy feláldozd magad?

4. Milyen cél vagy ok lenne elég fontos, hogy egész életedben azért dolgozz?

5. Hallottál már Kovács Gyuláról, aki az ősi kárpát-medencei gyümölcsfajtákat gyűjti? Mit gondolsz a munkájáról? Szerinted fontosabb a munkája, mint egy celebé? Mi lehet az oka, hogy mégsem olyan ismert a neve?

6. Keresd fel a Tündérkertek oldalt: <http://www.tündérkertek.hu/>

Nézd meg, mi minden van az Értéktárban! Válassz ki 4-5 fajta gyümölcsöt, amit szívesen megkóstolnál vagy termesztenél a kertedben!